ועדת הכספים, כנסת 20, פרוטוקול מספר 541, 2016-12-07 17:00

משה גפני: פרק ג' (פיצויי פיטורים), סעיפים 20-23 (מיסוי פיצויי פיטורים המופקדים בקופת גמל).

משה גפני: כולם מבקשים שזה יחול מ-50 אלף שקל ומעלה, לא מ-37 אלף או 40 אלף.

משה גפני: אני חושב שאין לנו את היכולת להיכנס לבעיות של עובד, מעביד וכל מה שנלווה לעניין הזה.

משה גפני: נשיא התאחדות התעשיינים ויושב-ראש ההסתדרות מתחייבים שכסף מעל 50 אלף שקל יהיה מעוגן בהסכם קיבוצי.

משה גפני: את החשש שייקחו את הכסף ששייך לעובד אנחנו פותרים בהסכם קיבוצי שעושים הארגונים שמייצגים את המעבידים ואת העובדים.

משה גפני: אם כולם מסכימים לעניין הזה, אנחנו פותרים את הבעיה.

<ג'ק בלנגה: לא ברור לי מאיפה המס משולם.

משה גפני: מהעובדים.

<ג'ק בלנגה: מהנטו של העובד, או מההפקדה?

מיקי רוזנטל: מהעובד.

מיקי לוי: מהנטו של העובד.

מיקי רוזנטל: החוק אומר שההכנסה הזאת תמוסה מההכנסה של העובד.

מיקי לוי: אם הוא מרוויח x, זה x פחות 500 שקלים.

<ג'ק בלנגה: המשמעות היא שאנשים יפסיקו להפקיד מעל הסכום הזה.

מיקי רוזנטל: אני לא רוצה להיכנס איתך לוויכוח, אבל יכול להיות.

מיקי רוזנטל: כאופוזיציה אנחנו תומכים בזה, אנחנו חושבים שזה נכון.

מיקי רוזנטל: המהלך גם מסייע להשגת המטרות של האוצר וגם לא פוגע בעובדים הסבירים ששכרם בינוני ומעלה.

מיקי רוזנטל: אנחנו תומכים במהלך.

רחל עזריה: אתם יודעים כמה נשים שיצאו לחופשת לידה בשנה האחרונה הרוויחו מעל 43 אלף שקלים?

רחל עזריה: 13.

מיקי לוי: אני סופר לך 2,000.

מיקי לוי: זה לא פייר להציג את זה ככה.

מיקי לוי: הפריון של האישה נגמר באיזה שהוא שלב.

מיקי לוי: לאחר מכן, כשהיא צוברת מעמד במקום עבודה, השכר שלה הופך להיות גבוה יותר ויותר.

מיקי לוי: אסור להציג את זה כך.

משה גפני: סכום של 50 אלף ומעלה הוא סכום שהוא בסדר.

משה גפני: אנחנו לא חייבים לדאוג לאלה שהם עשירים.

משה גפני: האוצר העלה חשש שהעובד יאבד את הכסף הזה.

משה גפני: נציגי העוסקים ונציגי העובדים אמרו שהם יעשו הסכם קיבוצי.

רחל עזריה: אנחנו לא מחוקקים את זה?

משה גפני: לא.

רחל עזריה: למה?

משה גפני: יחסי עבודה.

רחל עזריה: לזה אני מתנגדת.

רחל עזריה: כשהתחלתי לעסוק בנושא של ימי החופשה, גיליתי שיש הסכם קיבוצי שאומר שימי החופשה עלו ל-11 ול-12 כבר בשנות ה-70 וה-80, רק אף אחד לא ידע על זה.

רחל עזריה: הדברים האלה חייבים להיות בחוק.

מיקי רוזנטל: אני אסביר לך למה אני חושב שאסור שהם יהיו בחוק.

משה גפני: דבר כזה אי אפשר לעשות בחוק ההסדרים.

משה גפני: צריך להביא לפה את נציגי העובדים, את נציגי העוסקים.

רחל עזריה: אני מודאגת מזה.

משה גפני: אם לא נפצל את זה, נצטרך לקיים דיון על יחסי עובד-מעביד.

מיקי רוזנטל: התערבות בהסכמי עבודה ללא השתתפות העובדים והמעסיקים זו פתיחת דלת ממש מסוכנת.

מיקי רוזנטל: אסור שהמדינה תכפה את דעתה על משהו שמצוי בהסכמים בין עובדים למעסיקים.

מיקי רוזנטל: תחשבי כמה אפשר להפליג בדבר הזה.

מיקי רוזנטל: אני מציע לא לגעת בדבר הזה.

מיקי רוזנטל: יש הסכמה של המעסיקים ושל ההסתדרות שהדבר הזה יבוא לידי ביטוי בהסכם קיבוצי בין המעסיקים לעובדים.

רחל עזריה: זה נושא שאנשים מגלים רק ברגע האמת.

רחל עזריה: אני רוצה שזה יהיה חד משמעית של העובד.

מיקי רוזנטל: זה יהיה חד משמעית של העובד.

רחל עזריה: העובדים לא יודעים מה מגיע להם.

רחל עזריה: אם אתה רוצה לדעת מה כתוב בחוק, אתה עושה גוגל ובודק.

רחל עזריה: ככה אתה מבין.

רחל עזריה: אתה לא יודע מה כתוב בהסכם קיבוצי.

מיקי רוזנטל: 90% מהאנשים גם לא יודעים מה כתוב בחוק.

רחל עזריה: כולם יודעים על ימי חופשה.

מיקי רוזנטל: אי הידיעה לא משנה את המצב.

מיקי רוזנטל: הסכם עבודה זה דבר חוקי במדינת ישראל.

רחל עזריה: אף אחד לא יודע על זה.

מיקי רוזנטל: אז אדרבא, צריך לקבוע כדי שידעו.

מיקי רוזנטל: העיקרון שהמדינה מתערבת בחקיקה ביחסי עבודה הוא רע מאוד, אסור שיקרה.

רחל עזריה: אני חושבת שזה לטובת העובד כשזה בחוק.

רחל עזריה: אני חושבת שככה העובדים יודעים מה מגיע להם.

<אפרת פרוקצ'ה: ההסדר שכתבנו הוא הסדר שקיים כבר היום בין ההסתדרות למעסיקים, פשוט הרחבנו אותו לגבי כלל העובדים.

<אפרת פרוקצ'ה: לא עשינו משהו חדש.

<אפרת פרוקצ'ה: כתבנו את זה בצורה שמיטיבה עם העובד.

<אפרת פרוקצ'ה: כתבנו את ההוראות לגבי העובד בצורה דיספוזיטיבית.

<אפרת פרוקצ'ה: אם המעסיק רוצה להיטיב איתו מעבר, הוא יכול.

<אפרת פרוקצ'ה: לא שללנו את האופציה מהמעסיק להיטיב עם העובד.

<אפרת פרוקצ'ה: החלק של המס קבוע בחוק, הוא נכנס לתוקף באופן מיידי.

<אפרת פרוקצ'ה: אם נגיע למצב שבו המס נכנס באופן מיידי לתוקף אבל מחכים לאיזה שהוא הסכם שאנחנו לא יודעים אם הוא יגיע או לא יגיע, בעצם פגענו בעובדים.

משה גפני: אתם מסכימים ל-50 אלף שקל?

<כפיר בטט: לא.

משה גפני: אנחנו נצביע על זה.

משה גפני: אמרנו שפחות מ-50 אלף שקל זה לפגוע במעמד ביניים, זה לפגוע בכאלה שהמשכורת שלהם לא גבוהה.

משה גפני: אני לא פוסל את מה שאת אומרת לגבי יחסי עובד-מעביד.

משה גפני: אני לא אומר כן, אני לא אומר לא, אני רק אומר שזה לא התפקיד שלכם לדאוג ליחסי עובד-מעביד.

משה גפני: אתם משרד אוצר.

משה גפני: אני לא דוחה את זה, אני לא מוריד את זה, אני רק מפצל את זה.

משה גפני: אנחנו נמשיך את הדיונים בסעיף הזה בעוד שבועיים.

משה גפני: אנחנו נביא את נציגי ההסתדרות, נביא את נציגי התעשיינים, נביא את העובדים והמעבידים.

משה גפני: אנחנו נקיים דיון אם עושים הרחבה, כן או לא.

משה גפני: אני לא אומר שלא, אני רק אומר שזה לא הדבר העיקרי שנוגע לכם בחוק ההסדרים.

משה גפני: מה שנוגע לכם בחוק ההסדרים זה הסכום, אם הוא יהיה 50 אלף שקל, 40 אלף שקל, או 37 אלף שקל.

<אפרת פרוקצ'ה: בדקנו ומצאנו שיש המון כספי פיצויים שנכון להיום כלואים בחברות הביטוח ובקופות הגמל.

<אפרת פרוקצ'ה: למה הם כלואים שם?

<אפרת פרוקצ'ה: כי יש איזו שהיא אי בהירות בשאלה אם הכספים שייכים לעובד או למעסיק.

<אפרת פרוקצ'ה: המעסיקים לא אומרים שכן.

מיקי לוי: נכניס את זה לחוק.

<אפרת פרוקצ'ה: זה היה בחוק.

<אפרת פרוקצ'ה: זה החלק שאתם מבקשים להוריד.

<אפרת פרוקצ'ה: הכל כרוך אחד בשני.

מיקי רוזנטל: לא הבנתם מה אנחנו מבקשים.

מיקי לוי: אנחנו רוצים שיהיה ברור שזה שייך לעובד, לא למעסיק.

משה גפני: אני מבקש לדעת מה עמדת ההסתדרות בעניין הזה.

<מיה פרי אלתרמן: הכספים לא כלואים, הכספים נמצאים בקרן הפנסיה.

<מיה פרי אלתרמן: העובד יקבל עליהם פנסיה.

<מיה פרי אלתרמן: ההסדר שאתם עושים הוא מנגנון למשיכת כספים על ידי העובדים או המעסיקים.

<מיה פרי אלתרמן: אלוהים יודע מה ההיגיון שעומד מאחורי זה.

<מיה פרי אלתרמן: במקום שהעובדים יקבלו על הכסף הזה פנסיה, הם ימשכו את הכסף.

<מיה פרי אלתרמן: במקום שהעובד יקבל על זה פנסיה, המעסיק ימשוך את הכסף.

<מיה פרי אלתרמן: בשביל מה צריך את הוודאות הזאת?

<מיה פרי אלתרמן: יש הסדר בחוק, זה הסדר ברור.

<מיה פרי אלתרמן: סעיף 14 חל על מרבית המשק ממילא.

<אפרת פרוקצ'ה: אנחנו מרחיבים אותו על עוד עובדים.

<מיה פרי אלתרמן: לא ברור מה נותנים חוץ ממנגנון למשיכת כספים.

<מיה פרי אלתרמן: אני לא מבינה את ההיגיון.

<מיה פרי אלתרמן: מעבר להתערבות ביחסי עבודה, מעבר לזה שעושים את זה בחוק ההסדרים, יש כל כך הרבה בעיות בחוק הזה.

<מיה פרי אלתרמן: החוק לא מבושל, הוא לא נועד להגן על זכויות עובדים.

<מיה פרי אלתרמן: זה חוק תקציבי.

<מיה פרי אלתרמן: אם הוא נועד להגן על זכויות עובדים, הוא לא נועד להיות בחוק ההסדרים.

<מיה פרי אלתרמן: יש את הפגיעה הקודמת שעשיתם בתגמולים.

<מיה פרי אלתרמן: זו פגיעה בלתי נסלחת.

<מיה פרי אלתרמן: גם אותה צריך לתקן.

<צור גינת: אנחנו פוגשים מאות ואלפים שפנו לחיפוש כספים ומצאו כספי פיצויים שמגיעים להם מלפני 20,30 שנים, בין אם אלה יורשים, אלמנות, אלמנים או ילדים.

<צור גינת: אנחנו לא יודעים מי המעסיק, אנחנו לא יודעים של מי זה.

<צור גינת: חברת הביטוח לא משחררת.

<צור גינת: אנחנו נמצאים בתווך.

<צור גינת: אני חושב שחשוב להסדיר את העניין הזה.

מיקי לוי: אנחנו בעד.

משה גפני: אני לא מתווכח על זה.

<אפרת פרוקצ'ה: החלק הזה לא יכול להיות בלי החלק הראשון שבו אנחנו אומרים שהכספים שייכים לעובד.

<אפרת פרוקצ'ה: עשינו כאן הבניה.

<אפרת פרוקצ'ה: אחד, החלק הראשון שייך לעובדים, ושניים, אנחנו מקשיחים את התנאים של המעסיק למשוך את העובד.

<אפרת פרוקצ'ה: אנחנו אומרים למעסיק: מעסיק יקר, יש לך 3 חודשים, שנה או שנתיים ללכת ולומר שאלה הכספים שלך.

<אפרת פרוקצ'ה: אם לא אמרת, קופת הגמל צריכה להעביר את זה לעובד.

מיקי לוי: המגמה שלנו היא להבהיר חד משמעית שהכסף אינו שייך למעביד אלא לעובד.

<מיה פרי אלתרמן: אם אין מעסיק אין שום בעיה.

מיקי לוי: האם כשאין מעסיק אין שום בעיה?

משה גפני: אני רוצה לדעת על איזה סכום מדובר.

<יעל מבורך: אנחנו לא רוצים לעשות שום שינוי בסכום, אנחנו רוצים שהוא יישאר כמות שהוא.

משה גפני: אנחנו נצביע על זה.

<אפרת פרוקצ'ה: יש קשר בין שני החלקים.

<אפרת פרוקצ'ה: יש קושי להטיל את המס, מצד אחד, ומצד שני לא להגיד שהכספים שייכים לעובד.

מיקי לוי: בהתחלה אמרנו שאם הם מתעקשים על 32 אלף שקלים, אנחנו רוצים רק את החלק הראשון כי הוא מיטיב עם העובדים.

מיקי לוי: עכשיו אנחנו רוצים להרוס את זה?

רחל עזריה: בדיוק, את החלק הטוב.

מיקי לוי: החלק הזה שייך לעובד, לא למעביד.

רחל עזריה: גפני, אתה סוף סוף מקבל משהו טוב בחוק ההסדרים.

רחל עזריה: אתה מקבל חוק טוב.

רחל עזריה: זה לטובת העובדים.

משה גפני: יש את החלק של יחסי עובד-מעביד.

משה גפני: אני לא מציע לקבל הכרעה בעניין הזה.

משה גפני: יכול להיות שאתם צודקים, יכול להיות שההסתדרות צודקים, יכול להיות שמישהו אחר צודק.

משה גפני: אם אנחנו כנסת נורמאלית, אנחנו צריכים לדון בעניין הזה באופן מסודר.

משה גפני: צריך לבוא לפה יושב-ראש ההסתדרות, צריך לבוא נשיא התאחדות התעשיינים, צריך להביא כלכלנים שעוסקים בעניין.

משה גפני: יכול להיות שההחלטה תהיה מה שאתם אומרים.

משה גפני: בשביל זה צריך לקיים דיון.

משה גפני: זה לא משנה ולא משפיע על הנושא של תקציב המדינה.

משה גפני: מה כן משפיע על תקציב המדינה?

משה גפני: ההחלטה אם זה יהיה 40 אלף, 37 אלף, או 50 אלף ומעלה.

מיקי רוזנטל: אין פה לקונה חוקית.

מיקי רוזנטל: כספי הפיצויים, גם על פי פסיקות של בתי דין לעבודה, גם על פי הרבה מאוד תקדימים, שייכים לעובדים.

מיקי רוזנטל: האוצר אומר: אתם מתנגדים לכך שנכתוב בחוק שהכסף שייך לעובדים?

מיקי רוזנטל: המשפט הזה נדרש לאוצר רק כדי להטיל את המס.

מיקי רוזנטל: אם זה לא כתוב בחוק, אי אפשר להטיל על זה מס.

מיקי רוזנטל: אם אתה כותב את זה בחוק, אתה מתערב ביחסי עובד-מעביד.

מיקי רוזנטל: אנחנו לא רוצים להיכנס לזה.

מיקי רוזנטל: הפתרון שמוצע כאן הוא פתרון הגון והוגן.

מיקי רוזנטל: הפתרון אומר את הדבר הבא: המעסיקים וההסתדרות התחייבו לחתום על תוספת להסכם הקיבוצי, שבה יהיה כתוב שהכספים האלה שייכים לעובדים.

מיקי רוזנטל: אם הדבר הזה יצורף לחוק הנוכחי, הוא יאפשר לכם את מה שאתם רוצים – לקחת מיסים על הכסף הזה.

מיקי רוזנטל: לא תיווצר בעיה בחוק.

מיקי רוזנטל: אם נחוקק את החוק כלשונו, אנחנו עלולים לייצר תקדים מסוכן והרבה מאוד בעיות.

מיקי רוזנטל: הפתרון הוא מאוזן.

מיקי רוזנטל: הוא מאפשר למסות את הדבר הזה, מצד אחד, ומצד שני הוא לא מתערב באופן בוטה ובלי הסכמה של הצדדים הנוגעים בדבר - העובדים והמעסיקים.

מיקי רוזנטל: ברור לי הצורך שלכם לכתוב בחוק שהכסף שייך לעובדים, כי בלי זה אתם לא יכולים למסות.

מיקי רוזנטל: יש דרכים חליפיות יותר הגונות ויותר צודקות.

מיקי רוזנטל: הן מאפשרות את המנגנון שאתם מבקשים, רק באופן שלא פוגע בכל הצדדים האחרים.

משה גפני: אנחנו נציע שלענייני דיני המס יראו את ההפרשה מ-50 אלף שקל ומעלה ככסף שמגיע לעובד, כדי שתוכלו לגבות מס.

משה גפני: זה סעיף שאנחנו מכניסים.

משה גפני: אם אתם חוששים שלא תוכלו לגבות מס, אנחנו נכתוב את הסעיף הזה.

מיקי לוי: ועד 50 אלף?

משה גפני: לא.

מיקי לוי: אני רוצה שיהיה ברור שעד 50 אלף זה שייך לעובד.

מיקי רוזנטל: אם יהיה סעיף כזה, זה יניח את דעתכם?

<אפרת פרוקצ'ה: לא.

<אפרת פרוקצ'ה: יש כמה רבדים בחוק הזה.

<אפרת פרוקצ'ה: יש את הכספים הכלואים שאנחנו רוצים לסדר, כדי שאפשר יהיה להגיד למעסיק: יש לך גבול עד מתי אתה יכול להגיד לעובד אם אתה משחרר או לא.

<אפרת פרוקצ'ה: אם לא אמרת עד ליום x, העובד יכול ללכת למשוך.

<אפרת פרוקצ'ה: אני צריכה את כל ההסדר הזה כהסדר חקיקתי אחד.

<אפרת פרוקצ'ה: אני לא יכולה לסמוך שבעוד חודשיים, שלושה, 7 או 10 חודשים יהיה איזה שהוא סיכום, לא יהיה סיכום, או שיהיה איזה שהוא סיכום שלא ייתן את מה שאנחנו רוצים.

מיקי רוזנטל: יש התחייבות שניתנה ליושב-ראש הוועדה.

<אפרת פרוקצ'ה: אני צריכה לדעת את התנאים היום.

<אפרת פרוקצ'ה: אם זה מופיע בחוק, אני יודעת בדיוק מה התנאים, אני יודעת שכבר קבעתי שזה שייך לעובד.

מיקי לוי: אם אנחנו לא כותבים בחוק שזה שייך לעובד, אנחנו משאירים פרצה.

מיקי לוי: אסור לעשות את זה.

<מיה פרי אלתרמן: זה כבר כתוב בחוק.

<כפיר בטט: זה לא כתוב.

<מיה פרי אלתרמן: יש פה חוזה שבדיוק מראה.

מיקי לוי: זה חוזה בין המעביד לעובד.

משה גפני: ההצעה שלנו מורכבת מ-3 חלקים.

משה גפני: היא מורכבת מהעובדה שזה יחול רק על מי שמשתכר יותר מ-50 אלף שקל.

משה גפני: על פחות מ-50 אלף שקל זה לא חל.

משה גפני: אם זה מעל 50 אלף שקל, ייגבה ממנו מס.

משה גפני: נכתוב את זה בחוק.

משה גפני: יש נוסח.

<אפרת פרוקצ'ה: יהיה בג"ץ.

מיקי רוזנטל: בג"ץ יכול להיות מעצם החקיקה הזאת.

משה גפני: המילה "בג"ץ" יכולה להיות פה הפוכה לגמרי.

<שגית אפיק: דווקא צריך להגיד את זה, כי זה אומר שהמטרה של להפוך את הכספים לכספי העובד היא כדי להימנע מבג"ץ.

מיקי רוזנטל: אתם הצגתם את זה כאילו אתם דואגים לעובדים.

מיקי רוזנטל: אתם רוצים למסות את זה.

משה גפני: החלק השני הוא לדאוג שהעניין של המס יהיה כתוב בחוק.

משה גפני: אם יש חשש מבג"ץ, אז יש חשש מבג"ץ לכל הכיוונים.

משה גפני: החלק השלישי הוא שאנחנו לא מבטלים את החוק לגבי יחסי עובד ומעביד.

משה גפני: להיפך, אנחנו ממשיכים את הדיון.

משה גפני: אין לי הכרעה לגבי העניין.

משה גפני: יכול להיות שמה שאתם מציעים זו הצעה טובה, יכול להיות שמה שאתם מציעים זו הצעה לא טובה.

משה גפני: מה שברור זה שאם אתם מקבלים את העמדה שלנו על כך שמעל 50 אלף שקל ממסים, החוק הזה יכול להסתיים בתוך חודש, הוא לא צריך להימשך.

משה גפני: הוא יתקיים בדיון שאליו נזמין את נציגי המעסיקים, את נציגי העובדים.

<מיה פרי אלתרמן: את הכספים ששייכים לעובד הוא יקבל בפנסיה, זה מה שאומר החוק, זה מה שאומרים ההסכמים הקיבוציים.

מכלוף מיקי זוהר: אני נכנסתי מעט לסוגיה, בדקתי את ההשלכות על תלוש המשכורת של אנשים שירוויחו 30 אלף שקל ומעלה.

מכלוף מיקי זוהר: מסתבר שמדובר במאות שקלים, באזור ה-400,500 שקלים, נכון?

<כפיר בטט: לא.

<כפיר בטט: יש פה את כל הטבלאות לכל המצבים.

<כפיר בטט: בן אדם שמרוויח 30 אלף לא מפסיד 400 שקלים.

מכלוף מיקי זוהר: הנחתנו בתקציב האחרון מכה של 500 שקלים על קופות הגמל לאנשים שמרוויחים מגובה מסוים.

מכלוף מיקי זוהר: פה זו תהיה מכה שנייה ברצף לאנשים שמרוויחים הרבה.

מכלוף מיקי זוהר: החשש הגדול שלי הוא שזה יבריח מפה כוח עבודה איכותי.

מכלוף מיקי זוהר: אנחנו לא צריכים להכאיב בכל הזדמנות לאנשים שמרוויחים יפה.

מכלוף מיקי זוהר: אנחנו צריכים לתת להם חשק לעבוד בישראל.

מכלוף מיקי זוהר: סכום של מעל 30 אלף שקל הוא סכום בעייתי.

משה גפני: הוא 37 אלף שקל, מתקרב ל-40 אלף.

משה גפני: אנחנו הצענו 50 אלף.

מכלוף מיקי זוהר: זו הצעה טובה.

מכלוף מיקי זוהר: ביום ההצבעות דברים יכולים להשתנות.

דוד ביטן: כל העובדים בשירות הממשלתי מקבלים פיצויים אפילו כשהם מתפטרים.

דוד ביטן: זה הנוהג המקובל.

דוד ביטן: זה רוב העובדים במדינה, לצערי הרב.

עודד פורר: גם מי שנמצא בפנסיה תקציבית?

מיקי רוזנטל: יש את הסעיף הזה גם בפנסיית חובה.

דוד ביטן: לא רציתי לשים את הסעיף הזה בחוק ההסדרים.

דוד ביטן: כשאמרו לי שמדובר ב-200 אלף, אמרתי שאין בעיה, אני אשים את זה, רק אני אמליץ לוועדת הכספים שזה יהיה מ-50 אלף ומעלה.

דוד ביטן: האוצר לא יכולים לבוא עכשיו בטענות.

עודד פורר: אני חושב שהחוק הזה לא נכון.

עודד פורר: אם צריך להביא תקציב לתקציב המדינה, יש דרכים להביא תקציב לתקציב המדינה.

עודד פורר: הדרך היא לא למסות פיצויי פיטורים.

מיקי לוי: אני לא שלם עם ה-50 אלף.

רחל עזריה: אני לא מרגישה בנוח עם זה שהוועדה רוצה להגדיל את הסכום מ-30 אלף ל-50 אלף.

רחל עזריה: אנחנו צריכים לזכור מה השכר הממוצע במשק, מה השכר החציוני במשק.

רחל עזריה: כל הדיון פה הוא דיון ברמות שכר מאוד גבוהות, הן לא רלוונטיות לכמעט כל המשק.

רחל עזריה: אנחנו בעצם מעלים את הרף מעל השכר שלנו, זה מה שאנחנו עושים בסיפור הזה.

עודד פורר: אני לא מבין למה את כל הזמן קושרת את זה אלינו.

דוד ביטן: לא יקרה כלום אם אדם שמרוויח 100 אלף שקל יקבל הקדמת תשלום.

דוד ביטן: צריך לקבוע את הרף.

דוד ביטן: זה שהם קבעו 30 לא אומר שזו תורה מסיני.

דוד ביטן: אין לזה שום קשר לח"כים.

רחל עזריה: מדובר בשיעורים מאוד קטנים של האוכלוסייה.

דוד ביטן: רוב הכסף שמגיע למס הכנסה משולם מהשכירים שמרוויחים בין 20 ל-50 אלף שקלים.

<הראל שרעבי: אני רוצה להתייחס לסוגיה של הזכאות לכספי העובד.

<הראל שרעבי: הצטיירה פה תמונה כאילו כבר היום יש ודאות לגבי כך שהכספים שייכים לעובד.

<הראל שרעבי: זה לא נכון.

<הראל שרעבי: עצם זה שמגיע תיק לבית הדין לעבודה מראה שאין ודאות.

<הראל שרעבי: חלק מהמעסיקים, לא כולם, רוצים לקחת את הכסף חזרה.

<הראל שרעבי: יש עוד 10 תיקים של אנשים מסכנים שלא יודעים שהם יכולים להגיע לבית הדין לעבודה.

<הראל שרעבי: החוק הזה יוצר ודאות.

מיקי לוי: אני אצביע נגד החוק אם זה לא יהיה כתוב.

<הראל שרעבי: את העובדים המסכנים אף אחד לא מייצג.

רחל עזריה: זה בדיוק מה שאמרו לי לגבי ימי החופשה.

רחל עזריה: אמרו לי שזה המצב, אבל אף אחד לא באמת ידע שזה המצב.

<שרגא ברוש: כדי שלא ישתמע פה כאילו המעסיקים רוצים להחזיק את הכסף, אני אומר לכם שעוד לפני שתאשרו את חוק ההסדרים אני מוכן לחתום על הסכם קיבוצי עם ההסתדרות.

<שרגא ברוש: כל כספי הפיצויים הם כספים של העובדים.

<שרגא ברוש: אם העובד, חס וחלילה, גנב, יש את הזכות לעכב.

<שרגא ברוש: חוץ מהמקרים האלה, הכספים הם של העובדים, הם מופרשים.

<שרגא ברוש: כל ההסכמים שאנחנו חותמים עם ההסתדרות הם כאלה.

<שרגא ברוש: רבותיי, שזה בכלל לא יהיה שיקול בשיקולים שלכם.

<שרגא ברוש: זה פשוט לא נכון.

<שרגא ברוש: אם צריכים לחדד את זה, בואו נעשה עוד הסכם.

משה גפני: אני מקבל את זה שאמרו פה שיש רצון לעזור לעובדים.

משה גפני: אני מקבל את מה שאמר הראל שרעבי.

משה גפני: אני מבקש לפצל את סעיפים 20,21 ו-23 מהחוק.

משה גפני: אני מתחייב להמשיך לקיים את הדיון בעת אישור התקציב.

משה גפני: נביא את שרגא ברוש, נביא את אבי ניסנקורן.

משה גפני: אם אכן יתברר שצריך לחוקק את החוק הזה, ואנחנו נראה שהם לא עמדו בדיבורם על הסכם קיבוצי וכל מה שנלווה לעניין, אנחנו נחוקק את החוק.

משה גפני: זה לא עומד עכשיו לדיון.

משה גפני: הוועדה לא קיבלה החלטה בנושא, היא רק החליטה על פיצול.

משה גפני: הרוב מתנגד לסכומים שעליהם מדובר.

משה גפני: כמו שלא ביקשתי תוספת לשכר שלי, אני מוכן שתהיה הסתייגות כך שזה לא יחול על חברי הכנסת.

מיקי לוי: הם לא יכולים להפריד את זה.

משה גפני: מדובר על חוק מרחיק לכת.

משה גפני: אתם דורשים למסות פיצויי פיטורים בחוק ההסדרים.

משה גפני: אנחנו ממסים פיצויי פיטורים, דבר שהוא חסר תקדים מבחינת יחסי עבודה במשטר דמוקרטי.

משה גפני: מה אנחנו אומרים?

משה גפני: שאם מדובר ב-50 אלף שקל ומעלה, בכל זאת מדובר באנשים יותר עשירים.

משה גפני: אנחנו נגדיר בחוק שהכסף הזה אכן ימוסה.

משה גפני: תעשו שיעורי בית עד להצבעה.

מיקי לוי: המהלך הזה שווה לאוצר 680 מיליון שקל.

משה גפני: אני בעד שהאוצר יקבל כסף, אני לא מתווכח על זה בכלל.

משה גפני: אנחנו נביא את הנוסח שלנו להצבעה.

משה גפני: אם תתעקשו על הנוסח שלכם, נביא גם את הנוסח שלכם להצבעה.

משה גפני: אם לא תתעקשו על הנוסח שלכם, נביא להצבעה את שלושת החלקים: פיצול סעיפים 20,21 ו-23, הנוסח הזה של 50 אלף שקל ומעלה, ונוסח החוק שאומר שמי שמשתכר מ-50 אלף שקל ומעלה יהיה חייב במס על פיצויי פיטורים.

משה גפני: פחות מ-50 אלף שקל לא, מעל 50 אלף שקל הוא יהיה חייב.

<נדב שינדברג: או נוסח אחר.

משה גפני: יכול להיות.

משה גפני: שרגא ברוש ואבי ניסנקורן סיכמו ביניהם שאם אכן זה יהיה המצב, הם מוכנים לחתום על הסכם קיבוצי שהכסף הזה שייך לעובדים.

משה גפני: על פי רוב הם עומדים בדיבורם.

משה גפני: בכל המקרים שאני מכיר הם עמדו בדיבורם.

משה גפני: אם הם לא יעמדו בדיבורם בגלל איזו שהיא סיבה שאני לא יודע מה היא, החוק מונח כאן על השולחן.

משה גפני: אם הם יחתמו על הסכם קיבוצי, לא יהיה צורך בחקיקה.

<צור גינת: לא הייתה התייחסות לאותם אלפי מקרים של כסף בדיעבד שההסכם או צו ההרחבה לא יחולן עליהם.

<צור גינת: אנחנו לא יודעים להתמודד איתם.

<צור גינת: יושבים אנשים שאנחנו לא יודעים איך לטפל בהם.

<צור גינת: מדובר על מקרים שהמעביד לא שחרר, שהמעביד לא קיים.

<צור גינת: רק חקיקה יכולה להתמודד עם זה, לא שום הסכם.

<אפרת פרוקצ'ה: גם הסכם קיבוצי לא חל על כל העובדים.

<שרגא ברוש: ההסכם הקיבוצי חל על כל העובדים.

משה גפני: אנחנו בוחנים את הסעיף הזה.

משה גפני: יכול להיות שנשים אותו בחוק, יכול להיות שנדון עליו בנפרד.

משה גפני: נטפל בכסף הזה.

משה גפני: אולי נעשה חקיקת משנה.

משה גפני: אני מבין שאתם רוצים את זה בגלל המיסוי.

<אפרת פרוקצ'ה: לא, זה לגמרי לטובת העובדים.

משה גפני: אני הטלתי על הלשכה המשפטית אצלנו לבדוק מה לעשות אם ההצעה שלנו מתקבלת.

<נדב שינדברג: השאלה אם שר העבודה יחתום על הרחבה.

משה גפני: בסדר, נדבר איתו.

משה גפני: הסעיף הזה הסתיים.

משה גפני: הוא יובא להצבעות.

משה גפני: אני מבקש שתתאימו את עצמכם לעמדת הוועדה.

<נדב שינדברג: אם אדוני רוצה לקדם את העניין עם יו"ר ההסתדרות ועם יו"ר התאחדות התעשיינים, הוא צריך להכניס את שר העבודה כבר עכשיו.

משה גפני: אני אדבר איתו.

משה גפני: תודה רבה.